Natali Väli

Natali Väli (2016. aastani Natali Lohk; sündinud 23. septembril 1985 Thbilisis Gruusias) on eesti näitleja.

Natali Väli on lõpetanud 2005. aastal Keila Gümnaasiumi ja 2009. aastal Tartu Ülikooli Viljandi Kultuuriakadeemia 7. lennu näitlejana. Aastatel 2010–2022/2023 on ta töötanud Rakvere Teatris.

Tegevus näitlejana

Teatrirollid
Kätlin – Aidi Vallik / Sven Heiberg "Kuidas elad?... Ann?!", lavastaja Sven Heiberg, Rakvere Teater 2006
Villu Tamme "Haned võlgu", lavastaja Jaanika Juhanson, Teatrilabor 2007
Natali – "Elu ja kuidas sellega toime tulla", lavastaja Üllar Saaremäe, Rakvere Teater 2009
Nümf – William Shakespeare "Torm", lavastaja Hendrik Toompere juunior, Rakvere Teater 2010
Sülfiid – Andrus Kivirähk "Papagoide päevad", lavastaja Sulev Teppart, Rakvere Teater 2010
Kai – Andrus Kivirähk "Kaelkirjak", lavastaja Marion Undusk, Rakvere Teater 2010
Tüdruk – Doris Kareva / Jaanika Juhanson "Unenäokohvik", lavastaja Jaanika Juhanson, Rakvere Teater 2010
Isobel Bridie – Shelagh Stephenson "Eksperiment õhupumbaga", lavastaja Peeter Tammearu, Rakvere Teater 2011
Koduvana – Tove Jansson "Muumitroll ja sabatäht", lavastaja Üllar Saaremäe, Rakvere Teater 2011
Tuhkatriinu – "Tuhkatriinu", lavastaja Toomas Suuman, Rakvere Teater 2011
Cate – Sarah Kane "Neetud", lavastaja Heigo Teder, Rakvere Teater 2012
Alma Winemiller – Tennessee Williams "Suvi ja suits", lavastaja Mait Joorits, Rakvere Teater 2013
Erinevad rollid – Rein Raud "Vend", lavastaja Rein Raud, Rakvere Teater 2013
Esitaja – Viivi Luik "Talvehotell", lavastaja Tiina Mälberg, Rakvere Teater 2013
Bubba Ryan – Ray Lawler "Seitsmeteistkümnenda nuku suvi", lavastaja Toomas Suuman, Rakvere Teater 2014
Nataša – Anton Tšehhov "Kolm õde", lavastaja Andres Noormets, Rakvere Teater 2014
Nataša – Maksim Gorki / Jussi Sorjanen "Põhjas", lavastaja Jussi Sorjanen, Rakvere Teater 2015
Tuirevi Hillikainen – Arto Paasilinna "Maailma parim küla", lavastaja Jaanus Rohumaa, Rakvere Teater 2015
Võõrasema, Nõid, Haldjas – Vennad Grimmid "Hansuke ja Greteke", lavastaja Üllar Saaremäe, Rakvere Teater 2015
Agnes – "Lõikuspea tantsud", lavastaja Eili Neuhaus, Rakvere Teater 2018
Rebekka West – Henrik Ibsen "Rosmersholm", lavastaja Peeter Raudsepp, Rakvere Teater 2022
Maret Vaa – "Nipernaaditalv", lavastaja Urmas Lennuk, Rakvere Teater 2022

Teleseriaali- ja filmirollid
 2009 – "Alvin ja koopaoravad 2" (eesti keeles)
 2010 – "Kättemaksukontor" ("Uuestisünd" 1 ja 2) – õde Nelli
 2011 – "Alvin ja koopaoravad 3" (eesti keeles)
 2011–2013 – "Kelgukoerad" – uurija Bärbel Orav
 2011 – "Kodu keset linna"
 2011 – "Ideaalide tund" 
 2014 – "Kartulid ja apelsinid" – Ave
 2015 – "Krista lood"
 2015/2016 – "Üheotsapilet"
 2018 – "Siberi võmm" – Tara Machdavi

Tegevus näitekirjanduse tõlkijana
Natali Väli on tõlkinud gruusia keelest eesti keelde Avtandil Varsimašvili (Varsimashvili) näidendi "Armastan! Armastan! Armastan!", mis esietendus Vanemuise teatris augustis 2014. Lavateos räägib suurtest tunnetest ja on mõjutusi saanud 2008. aasta Lõuna-Osseetia sõjast.

Eesti keelest gruusia keelde on ta tõlkinud Jaan Tätte näidendi “Ristumine peateega”. Näidend esietendus Gruusias Vabaduse teatris detsembris 2019, selle lavastas Tiit Palu.

Tegevus depressiooni tutvustajana
Alates 2020. aastast on Natali Väli selgitanud oma kogemuste põhjal mitmes tervise-, pere- ja naisteajakirjas, mis on emadusega seotud depressioon ja kuidas ta on sellega võidelnud.

Tunnustus 
 2013 ja 2015 – Rakvere Teatri kolleegipreemia

Isiklikku 
Natali (õieti Natalija) Lohk, kes on ema poolt grusiin ja isa poolt eestlane, emigreerus koos vanematega Gruusiast Eestisse 1993. aastal, kui algas Abhaasia sõda.

Natali Väli abikaasa on näitleja, Rakvere Teatri direktor Velvo Väli. Neil on kaks tütart. 

Natali Väli hobi on mööbli taastamine ja valmistamine, mööblirestaureerimist on ta õppinud 2021. aastast Viljandi Kutseõppekeskuses.

Viited

Välislingid
 
 Aigi Viira. Mägede tütar Natali Lohk: "Olen igatepidi lõhestatud. Siin olles igatsen Gruusia järele, seal – Eestit.". Õhtuleht, 21. september 2011
 Harro Puusild. Natali Lohk käis kaks korda 1. klassis!. Naiste Maailm, 16. märts 2011
 Raimu Hanson. Komöödias maailma loomisest mängib Tbilisis sündinud näitleja. Tartu Postimees, 11. oktoober 2015
 

Rakvere Teatri näitlejad
Sündinud 1985